text: ভানুপ্রিয়া হলেন একজন ভারতীয় চলচ্চিত্র অভিনেত্রী, কুচিপুড়ি নৃত্যশিল্পী এবং কণ্ঠশিল্পী। তিনি মূলত তামিল ও তেলুগু চলচ্চিত্রে অভিনয় করেন। এছাড়াও তিনি কয়েকটি বলিউড, মালায়ালাম ও কন্নড় চলচ্চিত্রে এবং টেলিভিশনের বিভিন্ন অনুষ্ঠানে অভিনয় করেছেন। তামিল চলচ্চিত্র মেলা পেসুঙ্গাল (১৯৮৩) দিয়ে তার অভিনয় জীবনের শুরু হয়। তারপরে তিনি বিখ্যাত তেলুগু চলচ্চিত্র সিতারাতে অভিনয় করেন। চলচ্চিত্রটি সে বছর শ্রেষ্ঠ তামিল ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার জিতেছিল। তারপরে ১৯৮৫ সালে আবেশানা নামক রহস্য চলচ্চিত্রে তিনি একজন পাখি বিশেষজ্ঞের চরিত্রে অভিনয় করেছিলেন। ১৯৮৬ সালে দোস্তি দুশমনি চলচ্চিত্রে মাধ্যমে হিন্দি চলচ্চিত্রে অর্থাৎ বলিউডে তার অভিষেক হয়।
  
  ১৯৮৮ সালে, তিনি স্বর্ণকমলম চলচ্চিত্রে অভিনয় করেন। চলচ্চিত্রটি ১৯৮৮ সালে ভারতের আন্তর্জাতিক চলচ্চিত্র উৎসব এবং আন আর্বর চলচ্চিত্র উৎসবে ভারতীয় প্যানোরোমা বিভাগে প্রদর্শিত হয়েছিল। তিনি তার চলচ্চিত্র জীবনে সেরা অভিনেত্রী বিভাগে ইন্ডিয়ান এক্সপ্রেস পুরস্কার, নন্দী পুরস্কার এবং ফিল্মফেয়ার পুরস্কার - তেলেগু অর্জন করেন । ১৯৮৯ এবং ১৯৯১ সালে তাঁর অভিনীত বিখ্যাত তামিল চলচ্চিত্র আরারো আরিরারো এবং আঝাগান-এ অভিনয়ের ফলে তিনি তামিলনাড়ু রাজ্য চলচ্চিত্র পুরস্কারের বিশেষ পুরস্কার অর্জন করেন।
  
  তেত্রিশ বছর ব্যাপী কর্মজীবনে, ভানুপ্রিয়া বিভিন্ন চরিত্রে একশত পঞ্চাশেরও বেশি পূর্ণদৈর্ঘ্য চলচ্চিত্রে অভিনয় করেছেন এবং তিনটি রাজ্য নন্দী পুরস্কার, তিনটি তামিলনাড়ু রাজ্য চলচ্চিত্র পুরস্কার, দুটি সিনেমা এক্সপ্রেস পুরস্কার (দক্ষিণ), দুটি ফিল্মফেয়ার পুরস্কার অর্জন করেছেন। এছাড়াও দক্ষিণ ভারতীয় চলচ্চিত্রে তাঁর অবদানের জন্য তিনি সাউথ ইন্ডিয়া এওয়ার্ডসের জেএফডাব্লিউ দিবস পুরস্কার, টেলিভিশনে আজীবন কৃতিত্বের জন্য জেমিনি টিভি পুরস্কারসহ অন্যান্য পুরস্কার ও সম্মাননা অর্জন করেন।
  
  প্রাথমিক জীবন 
  
  ভানুপ্রিয়া অন্ধ্র প্রদেশের রাজমহেন্দ্রি শহরের নিকটবর্তী রাঙ্গামপেটা গ্রামে একটি তেলুগু ভাষী পরিবারে জন্মগ্রহণ করেন। তাঁর পিতার নাম পান্ডু বাবু এবং মাতার নাম রাগমালি। তাঁর পরিবার তামিলনাড়ু রাজ্যের চেন্নাই শহরে স্থায়ীভাবে বসবাস করেছে। তাঁর এক ছোট বোন রয়েছে; যার নাম শান্তিপ্রিয়া। তিনিও ১৯৯০-এর দশক থেকে চলচ্চিত্রে অভিনয় করছেন।
  
  ব্যক্তিগত জীবন 
  
  ভানুপ্রিয়া ১৪ জুন ১৯৯৮ সালে ক্যালিফোর্নিয়ার ম্যালিবুর শ্রী ভেঙ্কটেশ্বর মন্দিরে আদর্শ কুশলের সাথে বিবাহ বন্ধনে আবদ্ধ হন। তার স্বামী আদর্শ কুশল ছিলেন একজন 'ডিজিটাল গ্রাফিক্স' প্রকৌশলী। ২০০৩ সালে এই দম্পতির একজন কন্যা সন্তান জন্মগ্রহণ করে; যার নাম রাখা হয় 'অভিনয়'।
  
  ভানুপ্রিয়া ২০০৫ সালে তাঁর স্বামী আদর্শ কুশলের সাথে বৈবাহিক সম্পর্ক ছিন্ন করে ভারতে ফিরে আসেন। নিজ দেশে ফেরার পর তিনি তাঁর অভিনয় জীবনের পুনঃসূচনা করেন। তিনি এখন তাঁর মেয়ে 'অভিনয়'কে নিয়ে চেন্নাইয়ে বাস করছেন।
  
  চলচ্চিত্রের তালিকা
  
  অভিনেত্রী হিসেবে
  
  ডাবিং শিল্পী হিসেবে 
  
   উর্মিলা মাতন্ডকর - ইন্ডিয়ান (তামিল চলচ্চিত্র) - সত্য (তেলুগু)
  
   রম্ভা - অরুণাচলম (তেলুগু চলচ্চিত্র)
  
  টেলিভিশন
  
  পুরস্কার 
  
   নন্দী পুরস্কার (১৯৮৮) - স্বর্ণা কামালাম চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে। 
   ফিল্মফেয়ার পুরস্কার - তেলেগু - স্বর্ণা কমলাম চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে। 
   ফিল্মফেয়ার পুরস্কার - তামিল (১৯৮৯) - আরারো আরারিও চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে।
   তামিলনাড়ু রাজ্য চলচ্চিত্র পুরস্কারের বিশেষ পুরস্কার (১৯৮৯) - আড়ারো আরারিও চলচ্চিত্রে অভিনয়ের জন্য।
   তামিলনাড়ু রাজ্য চলচ্চিত্র পুরস্কারের বিশেষ পুরস্কার (১৯৯১) - আঝাগান চলচ্চিত্রে অভিনয়ের জন্য। 
   সিনেমা এক্সপ্রেস অ্যাওয়ার্ডস (১৯৯৬) - পেদারায়ুডু চলচ্চিত্রে অভিনয়ের জন্য। 
   স্ক্রিন ভিডিওকন পুরস্কার - টেলিভিশন ধারাবাহিক শক্তির জন্য ।
   নন্দী পুরস্কার (২০০২) - লাহিড়ী লাহিড়ী লাহিরিলো চলচ্চিত্রে অভিনয়ের জন্য শ্রেষ্ঠ সহায়ক অভিনেত্রী বিভাগে। 
   নন্দী পুরস্কার (২০০৫) - ছত্রপতি চলচ্চিত্রে অভিনয়ের জন্য শ্রেষ্ঠ সহায়ক অভিনেত্রী বিভাগে।
   দক্ষিণের জেএফডাব্লু দিবস (২০১২) - দক্ষিণ ভারতীয় চলচ্চিত্রে তার অবদানের জন্য জাস্ট ফর উইমেন ম্যাগাজিন কর্তৃক এ পুরস্কার দেওয়া হয়।
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর ভারতীয় অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:নন্দী পুরস্কার বিজয়ী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:ভারতীয় কণ্ঠাভিনেত্রী
  বিষয়শ্রেণী:২০শ শতাব্দীর ভারতীয় সঙ্গীতশিল্পী
  বিষয়শ্রেণী:২০শ শতাব্দীর ভারতীয় গায়িকা
  বিষয়শ্রেণী:১৯৬০-এর দশকে জন্ম
title: ভানুপ্রিয়া